Krajan Medhang iki terusané saka karajan Mataram Kuna sing pindah ing Jawa Wétan. Lumrahé para ahli sajarah isih nyebut kanthi ""Mataram Kuna jaman Jawa Wétan" utawa "Mataram Kuna jaman Tawlang-Kahuripan" Karajan iki dipréntah déning wangsa Isyana sing dibangun déning Mpu Sindhok taun 929 M. Kutharaja karajan anyar iki ing Watugaluh yaiku laladan ing pinggir kali Brantas kira-kira ing Kabupatèn Jombang saiki.